ช่วยสรุปเรื่อง "ควรถามอะไรหมอบ้างเมื่อได้รับแจ้งว่าเป็นโรคมะเร็ง" ให้หน่อยค่ะ
ควรถามอะไรหมอบ้างเมื่อได้รับ แจ้งว่าเป็นโรคมะเร็ง เมื่อทราบว่าเป็นโรคมะเร็งคำถามที่ควรถามแพทย์ผู้ให้การรักษาขึ้นกับผู้ป่วยและครอบครัวต้องการทราบอะไร ทั้งนี้ในการพบแพทย์ผู้ให้การรักษาโรคมะเร็งในครั้งแรก ผู้ป่วยควรพบแพทย์พร้อมครอบครัวสายตรงเพื่อช่วยกันปรึกษาในเรื่องการรักษา ควรพบแพทย์ร่วมกันในครั้งเดียว และทุกคนในครอบครัวควรต้องพูดคุยปรึกษาซึ่งกันและกันให้ทราบถึงปัญหาต่างๆในการดูแลรักษาผู้ป่วย การพบแพทย์ทีละคน อาจก่อปัญหาได้เนื่องจากแพทย์ไม่มีเวลาพอที่จะคุยกับครอบครัวผู้ป่วยทีละคนได้ นอกจากนั้น การมีความรู้พื้นฐานในโรคมะเร็งที่ป่วยเป็น จะช่วยให้ผู้ป่วยและครอบครัวสามารถพูดคุยปรึกษากับแพทย์ได้ด้วยความเข้าใจมากขึ้น เร็วขึ้น และสามารถปรึกษาได้ตรงประเด็นกับที่ตนต้องการ การจดคำถามที่ต้องการทราบ และนำไปถามแพทย์พร้อมกับการจดบันทึกคำตอบของแพทย์ไว้ จะช่วยให้จำได้ว่าได้ถามอะไรไปบ้าง อย่างไร ซึ่งจะช่วยให้ถามได้ครบถ้วนและรวดเร็ว และสามารถนำไปปรึกษากับครอบครัวที่ไม่ได้มาพบแพทย์ได้ อาจขออนุญาตแพทย์บันทึกเทปการสนทนาก็ได้ ทั้งนี้ ควรมีคนในครอบครัวที่บรรลุนิติภาวะแล้วร่วมพบแพทย์กับผู้ป่วยด้วย เพื่อช่วยกันปรึกษาแพทย์และจดบันทึกเรื่องราวที่ปรึกษาแพทย์ ก็จะช่วยเพิ่มความเข้าใจในเรื่องโรคได้ดีขึ้น สามารถจดจำเรื่องที่พูดคุยปรึกษากับแพทย์ได้ดีขึ้น และยังนำไปปรึกษากันในครอบครัวได้ครบถ้วน ถูกต้อง ลดปัญหากระทบกระทั่งกันระหว่างผู้ป่วยครอบครัวผู้ป่วย กับบุคคลากรทางแพทย์ที่เกิดจากการสื่อสารได้เป็นอย่างดี คำถามที่ควรถามแพทย์ คือ คำถามที่ผู้ป่วยและครอบครัวอยากทราบ ต้องการทราบ ดังตัวอย่างต่อไปนี้ เป็นโรคมะเร็งอะไร เป็นโรคของอวัยวะใด เป็นโรคระยะที่เท่าไร มีโอกาสรักษาหายไหม ประมาณกี่ที่มีโอกาสหาย มีวิธีรักษาอย่างไร แพทย์แนะนำวิธีใด ควรเริ่มรักษาเมื่อไหร่ รอได้นานเท่าไร มีผลข้างเคียงจากการรักษาอย่างไร ใช้เวลารักษานานเท่าไร ต้องหยุดงานหยุดเรียนระหว่างรักษาหรือไม่ มีข้อห้ามในการกินอาหาร เครื่องดื่ม ยาอะไรหรือไม่อย่างไร ค่าใช้จ่ายในการรักษาประมาณเท่าไร เบิกได้หรือไม่ เช่น สิทธิบัตรทอง ประกันสังคม ราชการ ประกันชีวิต เป็นต้น เมื่อได้ข้อมูลโรคและการรักษา ถ้าผู้ป่วยพร้อม ก็ควรนัดการรักษากับแพทย์เพื่อเริ่มการรักษาได้เลย แต่ถ้ายังไม่พร้อม ควรปรึกษาแพทย์ว่าสามารถรอการรักษาได้นานเท่าไร และควรกลับมาปรึกษาครอบครัวและเตรียมตัวเพื่อการรักษาให้ได้อย่างต่อเนื่องตามตารางการรักษาที่แพทย์กำหนด
เมื่อทราบว่าเป็นโรคมะเร็ง คำถามที่ควรถามแพทย์ขึ้นอยู่กับผู้ป่วยและครอบครัวว่าต้องการทราบอะไร ผู้ป่วยควรพบแพทย์พร้อมครอบครัว เพื่อช่วยกันปรึกษาในเรื่องการรักษา ควรพบแพทย์ในครั้งเดียว และต้องพูดคุยปรึกษาซึ่งกันและกันเพื่อทราบปัญหาต่างๆ ในการรักษาผู้ป่วย การพบแพทย์ทีละคนอาจก่อปัญหาเนื่องจากแพทย์ไม่มีเวลาที่จะคุยกับครอบครัวผู้ป่วยทีละคน การมีความรู้พื้นฐานในโรคมะเร็ง ช่วยให้ผู้ป่วยและครอบครัวสามารถพูดคุยปรึกษากับแพทย์เข้าใจมากขึ้น และปรึกษาได้ตรงประเด็น
การจดคำถามที่ต้องการทราบ และนำไปถามแพทย์พร้อมจดบันทึกคำตอบ จะช่วยให้จำได้ว่าได้ถามอะไรบ้าง อย่างไร ทำให้ถามได้ครบถ้วนและรวดเร็ว และสามารถนำไปปรึกษากับครอบครัว เพื่อช่วยกันปรึกษาแพทย์และบันทึกเรื่องราว เพิ่มความเข้าใจในโรคได้ดีขึ้น สามารถจดจำเรื่องที่พูดคุยปรึกษากับแพทย์ได้ดีขึ้น และไปปรึกษาในครอบครัวได้ครบถ้วน ถูกต้อง ลดปัญหากระทบกระทั่ง
คำถามที่ควรถามแพทย์ คือ คำถามที่ผู้ป่วยและครอบครัวอยากทราบ ต้องการทราบ เมื่อได้ข้อมูลโรคและการรักษา ถ้าผู้ป่วยพร้อม ก็ควรนัดการรักษา เพื่อเริ่มการรักษาได้เลย ถ้ายังไม่พร้อม ควรปรึกษาแพทย์ว่าสามารถรอการรักษานานเท่าไร และกลับมาปรึกษาครอบครัวเพื่อเตรียมตัวรักษาอย่างต่อเนื่องตามตารางการรักษาที่แพทย์กำหนด
อายุรศาสตร์ (อายุรศาสตร์) - Internal Medicine